
Въпроса ми е следния, дали може да се подписва с електронен подпис на фирма, договори за предоставяне на услуга без мокър печат или подпис от собственика и той да се зачита за лигитимен документ. Подписа съдържа и булстат на фирмата. Или казано по друг начин, може ли да приемем че електронен подпис на юридическо лице играе ролята на подпис и мокър печат? 


 

Подписване с електронен подпис от името на фирма
================================================

 

Да, електронният подпис, издаден на името на съответно дружество, от доставчик на удостоверителна услуга е валиден подпис и задължава лицето, което представлява и управлява дружеството. Нещо повече, лицето, посочено като титуляр на електронен подпис, създател на електронен печат и изпращач на данни при електронна препоръчана поща, не може да оспори авторството, титулярството, създаването и изпращането спрямо адресата/получателя, когато създаденият от лицето електронен документ е:  

1. отправен чрез информационна система, предназначена да работи в автоматичен режим, или  

2. създаден от лице, на което е предоставен достъп до начина на идентифициране” – така Законът за елекронния документ и електронните удостоверителни услуги – чл. 18а.


Поздрави,  

адв. Николина Митова  

тел. 0898 303092


